Η χαραυγή της νίκης

***Η χαραυγή της νίκης*** είναι ελληνική πολεμική ταινία του 1971, σε σκηνοθεσία Ντίμη Δαδήρα. Το σενάριο το έγραψε ο Γιώργος Λαζαρίδης. Η ταινία είναι μία συμπαραγωγή της Δαμασκηνός - Μιχαηλίδης και της ΓΚΕ. Πρωταγωνιστεί ο Λάκης Κομνηνός. 

## Πλοκή

Οι συμμαχικές δυνάμεις της Μέσης Ανατολής αναθέτουν στον Νικήτα, τον γιο ενός μπεκρή συνεργάτη των Γερμανών, την καταστροφή του γερμανικού στρατιωτικού αεροδρομίου της Κρήτης. Ο Νικήτας και ο Λευτέρης, ο αρχηγός των ανταρτών, αγαπούν ταυτόχρονα την ίδια γυναίκα, την Μάρθα. Λίγο πριν την άφιξη των κομάντος, οι αντάρτες καταστρέφουν μια γέφυρα. Οι Γερμανοί συλλαμβάνουν τον πατέρα του Λευτέρη και τη Μάρθα, για να αναγκάσουν τον Λευτέρη να παραδοθεί. Αυτός όμως ούτε παραδίνεται, ούτε βοηθάει το Νικήτα στην αποστολή, γιατί την θεωρεί καθαρή αυτοκτονία. Στο τέλος όμως αποφασίζει με μια μικρή ομάδα ανταρτών να εισβάλουν στο αρχηγείο των Γερμανών, δίνουν σκληρή μάχη και τελικά ελευθερώνουν και τον πατέρα του και τη Μάρθα.

## Διανομή
* Λάκης Κομνηνός .... Λευτέρης Σήφακας******
* Μπέττυ Αρβανίτη .... Χρύσα
* Μιράντα Κουνελάκη .... Μάρθα Καλογερή
* Νίκος Δαδινόπουλος .... υπολοχαγός Νικήτας Πετράκης******
* Γκίκας Μπινιάρης ....Μηνάς Σήφακας
* Ίλυα Λιβυκού .... Χρυσάνθη Πετράκη **'
* [[Δήμος Σταρένιος]] .... Φραντζέσκος Πετράκης **'
* Λευτέρης Βουρνάς .... ταγματάρχης Σούμπερτ
* Γιώργος Βελέντζας .... συνταγματάρχης Πετρίδης
* Άντα Πατρελή .... Αστερίτσα
* Νίκος Βανδώρος
* Λάκης Γκέκας
* Αντώνης Λιώτσης	

## Παραγωγή
Τη μουσική έγραψε ο Κώστας Καπνίσης και τραγουδά και παίζει λύρα ο Νίκος Ξυλούρης στο ριζίτικο τραγούδι "Πότε θα σπάσει η παγωνιά". 

### Τοποθεσίες γυρισμάτων
Τα γυρίσματα της ταινίας έγιναν στο Ρέθυμνο τον Σεπτέμβριο και τον Οκτώβριο του 1970, χρησιμοποιήθηκαν για τις ανάγκες της ταινίας ο αρχαιολογικός χώρος του κάστρου της Φορτέτζας. Γυρίσματα έγιναν και στην παλιά πόλη και τέλος χρησιμοποιήθηκε και το κτήριο της Νομαρχίας Ρεθύμνου. Επίσης γυρίσματα έγιναν, στο Κουρταλιώτικο και Πρασιανό φαράγγι, στο χωριό Σπήλι και στο χωριό Μύλοι, στο χωριό Μαρουλάς και στο οροπέδιο της Νίδας. Γυρίσματα έγιναν και στην πόλη των Χανίων. 

### Φωτογραφίες από τοποθεσίες γυρισμάτων της ταινίας
αριστερά|μικρογραφία|Το κτίριο της Αντιπεριφέρειας Ρεθύμνου (πρώην Νομαρχιακό Μέγαρο)
[μικρογραφία|Το εσωτερικό του κάστρου της [Φορτέτζα Ρεθύμνου|Φορτέτζας, όπου γυρίστηκαν σκηνές της ταινίας.|εναλλ.=|κέντρο]]
[μικρογραφία|[Σπήλι Ρεθύμνης|Σπήλι Αγίου Βασιλείου|εναλλ.=|αριστερά]]
[μικρογραφία|Το οροπέδιο της [Νίδα|Νίδας|εναλλ.=|κέντρο]]

### Υποδοχή
Η ταινία προβλήθηκε στο Φεστιβάλ Κινηματογράφου Θεσσαλονίκης 1971 στις 20 Σεπτεμβρίου,αλλά το κοινό την υποδέχτηκε με φοβερές αποδοκιμασίες. Οι παραγωγοί της ταινίας απείλησαν ότι θα διέκοπταν την προβολή, αν συνεχίζονταν οι αποδοκιμασίες, χωρίς αυτό να γίνει κατορθωτό. Το έργο τιμήθηκε με το βραβείο β΄ γυναικείου ρόλου (Μιράντα Κουνελάκη) στο Φεστιβάλ Κινηματογράφου Θεσσαλονίκης 1971, επίσης προβλήθηκε εκτός συναγωνισμού το Μάιο του 1971 στο Φεστιβάλ των Καννών με σκοπό την αγορά της από ξένες κινηματογραφικές εταιρείες. 

## Παραπομπές


## Εξωτερικοί σύνδεσμοι

*  
*''Η Χαραυγή της Νίκης'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ελληνικές πολεμικές ταινίες
Κατηγορία:Ελληνικές δραματικές ταινίες
Κατηγορία:Ελληνικές περιπετειώδεις ταινίες
Κατηγορία:Πολεμικές δραματικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Δαμασκηνός - Μιχαηλίδης